আর এ কারণেই দরকার সারা দেশে ব্রডব্যান্ড ছড়িয়ে দেওয়া। আমরা আগে জানতাম, ব্যান্ডউইথের উচ্চমূল্যের কারণে এটি সম্ভব হচ্ছে না। কিন্তু এ সরকারের চেষ্টায় ২০০৬ সালে যে ব্যান্ডউইথের দাম ছিল ৮৪ হাজার টাকা, সেটি এখন নেমে এসেছে মাত্র ৫০০ টাকায়! অথচ তারপরও রাজধানীর বাইরে বলতে গেলে ব্রডব্যান্ড সেবার কোনো প্রসার নেই। সম্বল বলতে মোবাইল অপারেটরদের উচ্চমূল্যের দুর্বল সেবা। সত্যিকারের ব্রডব্যান্ড বিকাশের জন্য দরকার ফাইবার অপটিক নেটওয়ার্কের বিস্তৃতি। আর ব্যবহারকারীর কাছে সংযোগ পৌঁছানোর সমাধান।